**אלוף (מיל') יעקב עמידרור**

האלוף במילואים יעקב עמידרור שרת בצה"ל 36 שנים, והוא אף בוגר מב"ל.

את שירותו החל בחטיבת הצנחנים, במסגרתה לחם במלחמת ששת הימים, וכקצין עבר לחיל המודיעין בו שרת 25 שנה בתפקידי שדה ומחקר.

תפקידיו האחרונים באמ"ן היו ראש מחלקת בקרה (devil's advocate), קצין המודיעין של פיקוד צפון, ראש פרויקט טכנולוגי גדול, וראש חטיבת המחקר.

בתפקידיו האחרונים בצה"ל היה עמידרור מזכיר צבאי לשר הבטחון, ומפקד המכללות.

לאחר תום שירותו שהה בוושינגטון כעמית מחקר בכיר ב"מכון וושינגטון לחקר המזה"ת", ומאז שימש כחבר במספר וועדות ממשלתיות והשתתף בכמה פרויקטים בארץ ובחו"ל שעסקו בתחום האסטרטגיה, בטחון, מודיעין ולוחמה בטרור.

בין מרץ 2011 לנובמבר 2013 כיהן עמידרור כראש המטה לבטחון לאומי והיועץ לבטחון לאומי.